Pozdravljeni tretješolci! Upam, da ste dobro.

V sredo, 25. marca praznujejo mamice. Materinski dan poimenujemo po angleško **Mother's day**. Za ta dan, se boste naučili pesmico o mamici in jo v sredo prijetno presenetili (lahko zapojete tudi z očkom, bratci, sestricami). Pesmico lahko pospremite s kakšnim plesom oziroma gibanjem.

Povezava do pesmice: <https://www.youtube.com/watch?v=MYqFPa1mrXo>

Da si boste lažje predstavljali o čem pojete, sem zapisala tudi prevod pesmice.

Materinski dan, materinski dan,

vesel materinski dan.

To je darilo, ki ti ga podarjam na materinski dan.

Pospravil bom svojo sobo,

postlal bom svojo posteljo,

pospravil bom svoje igrače.

Priden bom, samo zate, na ta materinski dan.

Mother's day, mother's day,

happy mother's day,

here's a gift I'll give to you on this mother's day.

I'll clean my room,

I'll make my bed,

I'll put my toys away,

I'll be good just for you on this mother's day.

V nadaljevanju **izdelaj** drobno darilce za mamico iz materiala, ki ga imaš doma. Lahko izdelaš voščilnico, vazo iz kozarčka za marmelado, narišeš risbico, porišeš kamenčke… Spodaj prilagam fotografije za kakšno idejo. Lahko pa si seveda izmisliš nekaj čisto svojega.

Ker verjamem, da že malo pogrešate svoje sošolce in bi jih po dolgem času radi videl, bomo to poskusili izpeljati na malo drugačen način. Če imaš možnost, naj te starši s tvojim izdelkom za mamico fotografirajo in pošljejo fotografijo na moj e-naslov: anja.smolej@oskoroskabela.si. Ko bom vse fotografije vašega razreda zbrala, vam jih pošljem. Zdaj pa hitro na delo, da boste lahko čimprej videli izdelke svojih sošolcev in mogoče dobili tudi idejo za naslednje ustvarjanje.

Ostanite zdravi!

Učiteljica Anja



